बिना अनुमति के होर्डिंग लगाने वालों को नगरपालिका देगी नोटिस
नगरपालिकाकी ओर से शहर में विभिन्न राजनीतिक, सामाजिक, धार्मिक संस्थाओं राजनीतिक नेताओं द्वारा विभिन्न सार्वजनिक जगहों पर होर्डिंग लगाने वाले लोगों को नोटिस जारी किए जाएंगे। इस संबंध में नपा की ओर से होर्डिंग उतारने के लिए अभियान चलाया जाएगा। पिछले दिनों नगरपालिका ने रोड पर होर्डिंग लगाने के आरोप में एक संस्था के खिलाफ केस दर्ज करवाया था।
शहर में होर्डिंग लगाने के लिए नगरपालिका द्वारा टेंडर निकाले जाते हैं। होर्डिंग लगाने का काम ठेकेदार को दिया जाता है। बाकायदा इसके लिए जगह भी निर्धारित की जाती है। लेकिन पिछले कुछ बरसों से होर्डिंग लगाने का टेंडर नहीं हुआ है। शहर में लोग मनमर्जी के मुताबिक होर्डिंग लगाकर शहर की सुंदरता को खराब कर रहे हैं। जगह-जगह इश्तहार, बैनर और होर्डिंग लगाए हैं। नगरपालिका ने ऐसे लोगों के खिलाफ कार्रवाई की योजना तैयार की है नगर पालिका के जेई जयवीर ने कहा कि नगर पालिका जल्द ही होर्डिंग्स को लेकर टेंडर निकालेगी। बिना अनुमति होर्डिंग लगाने वालों के खिलाफ कार्रवाई की जाएगी। इसको लेकर अभियान भी चलाया जाएगा।
hin_Deva hin_Deva hin_Deva